Man gevonnis ná hy seun verkragArgieffoto ŉ 20-jarige man is vandeesweek in die Oos-Londen-streekhof in die Oos-Kaap tot tronkstraf gevonnis nadat hy ŉ 10-jarige seun in Scenerypark verkrag het. Wandisili Kapi is Dinsdag in die hof skuldig bevind en tot 12 jaar tronkstraf gevonnis. Kapi het in Oktober vanjaar die seun met lekkers na hom toe gelok voordat hy hom naby ŉ kuierplek in Scenerypark verkrag het. Die saak is by die Scenerypark-polisiestasie aangemeld en hy is kort daarna in hegtenis geneem. Lt.kol. Patricia Maqhubela, bevelvoerder van die Mdantsane-polisie se eenheid teen gesinsgeweld, kindermishandeling en seksuele oortredings, het die skuldigbevinding en vonnis verwelkom.